Нобэрэ пщэдейрэ
ЩэкIуэгъуэм и 27,гъубж
Урысей Федерацэм и тенджыз Iуфэ лъэсырыкIуэдзэм и махуэщ. 1705 гъэм Пётр Езанэм унафэ къыдигъэкIащ «тенджызым и Iуфэм къулыкъу щызыщIэну сэлэт полк» къызэгъэпэщыным теухуауэ.
Уасэ зыгъэувым и махуэщ
1730 гъэм Урысейм и Сенатым къыдигъэкIащ «ЩIымахуэ лъэхъэнэм Москва и уэрамхэр къызэрагъэнэхуну абдж уэздыгъэхэр щIыным теухуауэ» унафэр.
1922 гъэм Урысейм къыщыдагъэкIащ ахъшэщIэ — совет тумэнхэр.
РСФСР-м и цIыхубэ артисткэ Польских Галинэ и ныбжьыр илъэс 79-рэ ирокъу.
Америкэ актёр цIэрыIуэ Брюс Ли къызэралъхурэ илъэс 78-рэ ирокъу.
Физико-математикэ щIэныгъэхэм я доктор, КъБКъУ-м и профессор Хьэжы Анатолэ и ныбжьыр илъэс 72-рэ ирокъу.
КъБР-м егъэджэныгъэмкIэ щIыхь зиIэ и лэжьакIуэ Дадэ Суфэдин и ныбжьыр илъэс 67-рэ ирокъу.
Жылагъуэ лэжьакIуэ, ЩоджэнцIыкIу Алий и цIэр зезыхьэ фондым и унафэщI ЩоджэнцIыкIу Леонид и ныбжьыр илъэс 61-рэ ирокъу.
Актёр, режиссёр, УФ-м и цIыхубэ артист Машков Владимир и ныбжьыр илъэс 55-рэ ирокъу.
Урысей футболист, УФ-м спортымкIэ щIыхь зиIэ и мастер, къэралым и гъуащхьауэ нэхъыфIхэм ящыщ (топ 233-рэ дигъэкIащ) Кержаков Александр и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 8 — 12, жэщым градуси 7 — 8 щыхъунущ.
ЩэкIуэгъуэм и 28, бэрэжьей
ГущIэгъу зэхуэщIыным и дунейпсо махуэщ
Албаниер щхьэхуит щыхъуа махуэщ
1912 гъэм Урысей империем и IV Къэрал Думэм лэжьэн щIидзащ.
1942 гъэм Къэбэрдей-Балъкъэр партизан гупыр Жэмтхьэлэ Ипщэ щыIэ нэмыцэ гарнизоным теуащ, хэщIыныгъэшхуи иритащ.
1943 гъэм Ираным и къалащхьэ Тегеран къыщызэIуахащ къэралищым — СССР-м, США-м, Инджылызым — я унафэщIхэу Сталин Иосиф, Рузвельт Франклин, Черчилль Уинстон сымэ зыхэт конференцыр.
Нэмыцэ философ, марксизмэм и лъабжьэр зыгъэтIылъахэм ящыщ Энгельс Фридрих къызэралъхурэ илъэси 198-рэ ирокъу.
Урыс усакIуэ, тхакIуэ, публицист, зэдзэкIакIуэ, критик Блок Александр къызэралъхурэ илъэси 138-рэ ирокъу.
Филологие щIэныгъэхэм я доктор, Социалист Лэжьыгъэм и ЛIыхъужь, УЩIА-м и академик Лихачёв Дмитрий къызэралъхурэ илъэси 112-рэ ирокъу.
УсакIуэ, тхакIуэ, Социалист Лэжьыгъэм и ЛIыхъужь Симонов Константин къызэралъхурэ илъэси 103-рэ ирокъу.
Къэрал лэжьакIуэ, Къэбэрдей-Балъкъэрым щэнхабзэмкIэ и министру, республикэм и Совет Нэхъыщхьэм и Президиумым и секретару щыта Уэрсей Фаинэ къызэралъхурэ илъэс 92-рэ ирокъу.
Хормейстер, УФ-м щIыхь зиIэ и артист Бицу Юрий и ныбжьыр илъэс 79-рэ ирокъу.
КъБР-м и цIыхубэ артисткэ, УФ-м щIыхь зиIэ и артисткэ, къэфакIуэ Iэзэ Шортэн Аллэ къыщалъхуа махуэщ.
КъБР-м щIыхь зиIэ и ухуакIуэ, техникэ щIэныгъэхэм я кандидат, «Къэббалъкъремстрой» ОАО-м и унафэщI ГъуаплъащIэ Алексей и ныбжьыр илъэс 64-рэ ирокъу.
КъБР-м щIыхь зиIэ и журналист, «Кабардино-Балкарская правда» газетым и редактор нэхъыщхьэ Болэт Арсен и ныбжьыр илъэс 55-рэ ирокъу.
Къэрал лэжьакIуэ, политик, КъБР-м щIыхь зиIэ и юрист ДыщэкI Мадинэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 11 — 16, жэщым градуси 3 — 6 щыхъунущ.
